CELEX: 32009R0257
Language: mt
Date: 2009-03-24 00:00:00
Title: Regolament tal-Kummissjoni (KE) Nru 257/2009 tal- 24 ta' Marzu 2009 li jemenda r-Regolament (KE) Nru 794/2004 dwar il-folja ta' informazzjoni supplimentari għan-notifikazzjoni tal-għajnuna għas-sajd u l-akkwakultura (Test b’relevanza għaż-ŻEE)

27.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 81/15
            
         REGOLAMENT TAL-KUMMISSJONI (KE) Nru 257/2009
   tal-24 ta' Marzu 2009
   li jemenda r-Regolament (KE) Nru 794/2004 dwar il-folja ta' informazzjoni supplimentari għan-notifikazzjoni tal-għajnuna għas-sajd u l-akkwakultura
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (1), u partikolarment l-Artikolu 27 tiegħu,
   Wara li kkonsultat il-Kumitat Konsultattiv dwar l-Għajnuna mill-Istat,
   Billi:
   
               (1)
            
            
               Wara l-adozzjoni mill-Kummissjoni tal-linji gwida Komunitarji ġodda għall-eżami tal-għajnuniet mill-Istat għas-sajd u l-akkwakultura (2), il-folja ta' informazzjoni supplimentari li tinsab f'Parti III.14 tal-Anness I tar-Regolament tal-Kummissjoni (KE) Nru 794/2004 tal-21 ta' April 2004 li jimplimenta r-Regolament tal-Kunsill (KE) Nru 659/1999 li jistabbilixxi regoli dettaljati għall-applikazzjoni tal-Artikolu 93 tat-Trattat (3) għandha tiġi sostitwita b'folja ta' informazzjoni supplimentari ġdida skont il-qafas fis-seħħ.
            
         
               (2)
            
            
               Għalhekk, ir-Regolament (KE) Nru 794/2004 għandu jiġi emendat skont dan,
            
         ADOTTAT DAN IR-REGOLAMENT:
   Artikolu 1
   Il-Parti III.14 tal-Anness I tar-Regolament (KE) Nru 794/2004 tinbidel bit-test tal-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 24 ta’ Marzu 2009.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 83, 27.3.1999, p. 1, l-Edizzjoni Speċjali bil-Malti, il-Kapitolu 8, il-Volum 1, p. 339.
   
      (2)  ĠU C 84, 3.4.2008, p. 10.
   
      (3)  ĠU L 140, 30.4.2004, p. 1, l-Edizzjoni Speċjali bil-Malti, il-Kapitolu 8, il-Volum 4, p. 3.
   
      ANNESS
      
         “PARTI III.14
         FOLJA TA' INFORMAZZJONI SUPPLIMENTARI TAL-GĦAJNUNA GĦAS-SAJD U L-AKKWAKULTURA
         Din il-folja ta' informazzjoni supplementari għanda tintuża għan-notifikazzjoni ta' kwalunkwe skema ta' għajnuna jew għajnuna individwali koperta mil-Linji Gwida għall-eżami tal-għajnuna mill-istat għas-sajd u l-akkwakultura (‘il-Linji Gwida’).
         L-GĦANIJIET TAL-ISKEMA jew L-GĦAJNUNA (immarka kif jixraq u daħħal l-informazzjoni meħtieġa):
         
            Din is-Sezzjoni ssegwi l-ordni tas-Subparagrafi tal-Paragrafu 4 tal-Linji Gwida: ‘Għajnuna li tista’ tkun iddikjarata kompatibbli’.
         
            Punt 4.1 tal-Linji Gwida: Għajnuna għall-miżuri tal-istess tip ta' dawk koperti b'Regolament ta' eżenzjoni ġenerali
         Rimarki ġenerali li jikkonċernaw din it-tip ta' għajnuna
         Żewġ regolamenti ta' eżenzjoni ġenerali qegħdin fis-seħħ: Ir-Regolament tal-Kummissjoni (KE) Nru 736/2008 (1) li japplika għas-settur tas-sajd u l-akkwakultura u r-Regolament tal-Kummissjoni (KE) Nru 800/2008 (2) li huwa r-regolament ta' eżenzjoni ġenerali li tapplika fis-setturi kollha.
         Għalhekk, fil-prinċipju għajnuna bħal din ma għandhiex tkun innotifikata.
         Madankollu, skont il-Premessa (6) tar-Regolament (KE) Nru 736/2008 u l-Premessa (7) tar-Regolament Nru 800/2008, dawn ir-regolamenti għandhom ikunu mingħajr preġudizzju għall-possibbiltà tal-Istati Membri li jinnotifikaw l-għajnuna mill-Istat, ta' liema għanijiet jikkorrispondu mal-għanijiet koperti b'dawn ir-Regolamenti.
         Barra minn hekk, it-tipi ta' għajnuna li ġejjin ma jistgħux jibbenefikaw mill-eżenzjoni pprovduta bir-Regolamenti (KE) Nru 736/2008 u (KE) Nru 800/2008: għajnuna li taqbeż il-limiti speċifikati, kif jissemma fl-Artikolu 1 (3) tar-Regolament (KE) Nru 736/2008 jew fl-Artikolu 6 tar-Regolament (KE) Nru 800/2008, jew li għandha karatteristiċi speċifiċi, b'mod partikolari l-għajnuna mogħtija lill-impriżi apparti mill-SMEs (l-impriżi żgħar u ta’ daqs medju), għajnuna lill-impriżi f'diffikultà, għajnuna li mhijiex trasparenti, għajnuna għal impriża li hija suġġett għall-ordni pendenti ta' rkupru wara deċiżjoni tal-Kummissjoni fejn kienet iddikjarata għajnuna li mhijiex kompattibli mas-suq komuni.
         Il-Karatteristiċi tal-għajnuna notifikata:
         
                     
                  
                  
                     Għajnuna tal-istess tip ta' għajnuna koperta bir-Regolament (KE) Nru 736/2008
                  
               
                     
                  
                  
                     Għajnuna tal-istess tip ta' għajnuna koperta bir-Regolament (KE) Nru 800/2008
                  
               
                     
                  
                  
                     Għajnuna li taqbeż il-limitu speċifikat
                  
               
                     
                  
                  
                     Għajnuna mogħtija lill-impriżi li mhumiex SMEs
                  
               
                     
                  
                  
                     Għajnuna li mhijiex trasparenti
                  
               
                     
                  
                  
                     Għajnuna għal impriża li hija suġġett għall-irkupru pendenti
                  
               
                     
                  
                  
                     Karatteristiċi oħra: jispeċifikawha
                  
               Il-Kompatibbiltà mas-suq komuni
         L-Istat Membru huwa mitlub jipprovdi ġustifikazzjoni dettaljata u motivata għaliex l-għajnuna tista' tkun ikkunsidrata kompatibbli mas-suq komuni
            Punt 4.2 tal-Linji Gwida: Għajnuna li taqa’ fl-ambitu ta’ ċerti Linji Gwida orizzontali
         L-Istat Membru huwa mitlub jipprovdi r-referenza għal-Linji Gwida relevanti li huma kkunsidrati bħala applikabbli għall-miżura ta’ għajnuna konċernata flimkien ma' ġustifikazzjoni ddettaljata u rraġunata għaliex l-għajnuna hija kkunsidrata kompatibbli ma' dawk il-Linji Gwida.
         L-Istat Membru huwa wkoll mitlub jimla l-folji tal-informazzjoni sommarja l-oħra relevanti annessi ma' dan ir-Regolament.
         
                     —
                  
                  
                     għajnuna għat-taħriġ – folja f'parti III.2
                  
               
                     —
                  
                  
                     għajnuna għall-impjiegi – folja f'parti III.3
                  
               
                     —
                  
                  
                     għajnuna għar-riċerka u l-iżvilupp – folja f'partijiet III.6.A jew III.6.B kif jixraq
                  
               
                     —
                  
                  
                     għajnuna għas-salvataġġ u r-ristrutturar tal-kumpaniji f'diffikultà - folja f'partijiet III.7 jew III.8 kif jixraq
                  
               
                     —
                  
                  
                     għajnuna ambjentali – folja III.10
                  
                  Punt 4.3 tal-Linji Gwida: Għajnuna għall-investiment abbord il-bastimenti tas-sajd
         L-Istat Membru huwa mitlub jipprovdi l-informazzjoni li turi l-kompatibbiltà tal-għajnuna mal-kundizzjonijiet stipulati f'Artikolu 25 (2) u (6) tar-Regolament (KE) Nru 1198/2006 tas-27 ta' Lulju 2006 dwar il-Fond Ewropew għas-Sajd (3).
         Huwa mitlub ukoll li jipprovdi ġustifikazzjoni għaliex din l-għajnuna mhijiex parti mill-programm operattiv kofinanzjat minn dan il-Fond.
            Punt 4.4 tal-Linji Gwida: Għajnuna biex tagħmel tajjeb għad-danni kkaġunati minn diżastri naturali, okkorrenzi eċċezzjonali jew avvenimenti klimatiċi avversi speċifiċi
         L-Istat Membru huwa mitlub jipprovdi l-informazzjoni li ġejja li turi l-kompatibbiltà tal-għajnuna:
         
                     —
                  
                  
                     informazzjoni dettaljata fuq l-eżistenza ta' diżastru naturali jew okkorrenza eċċezzjonali, li tinkludi r-rapporti tekniċi u/jew xjentifiċi,
                  
               
                     —
                  
                  
                     prova tar-rabta kawżali bejn l-avveniment u d-danni,
                  
               
                     —
                  
                  
                     il-metodu tal-kalkolu tad-danni,
                  
               
                     —
                  
                  
                     mezzi oħra ta' ġustifikazzjoni
                  
                  Punt 4.5 tal-Linji Gwida: Ħelsien mit-taxxa u spejjeż relatati ma’ xogħol rigward bastimenti tas-sajd tal-Komunità li qed joperaw barra l-ilmijiet Komunitarji
         L-Istat Membru huwa mitlub jipprovdi l-informazzjoni li turi l-kompatibbiltà tal-għajnuna mal-kundizzjonijiet tal-punt 4.5 tal-Linji Gwida.
         Dik l-informazzjoni trid tinkludi b'mod partikolari dettalji li juru r-riskju li l-bastimenti kkonċernati bl-iskema jinqatgħu mir-reġistru tal-flotta tas-sajd.
            Punt 4.6 tal-Linji Gwida: Għajnuna ffinanzjata minn imposti parafiskali
         L-Istat Membru huwa mitlub:
         
                     —
                  
                  
                     jindika kif il-fondi akkwistati bl-użu tal-imposti parafiskali se jintużaw u,
                  
               
                     —
                  
                  
                     juri kif u fuq liema bażi l-użu tagħhom huwa kompatibbli mar-regoli ta' għajnuna mill-Istat.
                  
               Barra minn hekk, irid juri kif l-iskema se tibbenefika kemm il-prodotti domestiċi kif ukoll dawk importati.
            Punt 4.7 tal-Linji Gwida: Għajnuna għat-tqegħid fis-suq ta’ prodotti tas-sajd mir-reġjuni l-aktar imbiegħda
         L-Istat Membru huwa mitlub jipprovdi l-informazzjoni li turi l-kompatibbiltà tal-għajnuna mal-kundizzjonijiet ta' dan il-Punt u l-kundizzjonijiet relevanti tar-Regolament tal-Kunsill (KE) Nru 791/2007 tal-21 ta' Mejju 2007 li jintroduċi skema bħala kumpens għall-ispejjeż addizzjonali magħmula fil-kummerċjalizzazzjoni ta’ ċerti prodotti tas-sajd mir-reġjuni l-aktar imbiegħda l-Azores, il-Madeira, il-Gżejjer Kanari, il-Gujana Franċiża u r-Réunion (4).
            Punt 4.8 tal-Linji Gwida: Għajnuna li tikkonċerna l-flotta tas-sajd fir-reġjuni l-aktar imbiegħda
         L-Istat Membru huwa mitlub jipprovdi l-informazzjoni li turi l-kompatibbiltà tal-għajnuna mal-kundizzjonijiet ta' dan il-Punt u l-kundizzjonijiet relevanti tar-Regolament tal-Kunsill (KE) Nru 639/2004 tat-30 ta' Marzu 2004 dwar l-amministrazzjoni tal-flotot tas-sajd reġistrati fir-reġjuni l-aktar periferiċi tal-Komunità (5) u r-Regolament tal-Kunsill (KE) Nru 2792/1999 tas-17 ta' Diċembru 1999 li jippreskrivi r-regoli u l-arranġamenti dettaljati rigward l-għajnuna Komunitarja strutturali fis-settur tas-sajd (6).
            Punt 4.9 tal-Linji Gwida: Għajnuna għal miżuri oħrajn
         L-Istat Membru huwa mitlub jiddeskrivi b'mod preċiż ħafna t-tip ta' għajnuna u l-għanijiet tiegħu.
         Barra minn hekk, huwa mitlub jipprovdi ġustifikazzjoni ddetaljata u rraġunata dwar il-kompatibbiltà tal-għajnuna mal-kundizzjonijiet tal-Punt 3 tal-Linji Gwida u sabiex juri kif din l-għajnuna sservi l-għanijiet tal-Politika Komuni tas-Sajd.
         PRINĊIPJI ĠENERALI
         L-Istat Membru huwa mitlub jiddikjara li l-ebda għajnuna mhija se tingħata fir-rigward tal-operazzjonijiet li l-benefiċjarju diġà beda jimplimenta u għall-għajnuna għall-attivitajiet fejn il-benefiċċjarju diġà jkun jaħdem skont il-kundizzjonijiet tas-suq waħdu.
         L-Istat Membru huwa mitlub jiddikjara li mhuwa se jingħata l-ebda għajnuna f’ċirkostanzi fejn ma hemmx konformità mal-liġi tal-Komunità, u b’mod partikolari mar-regoli tal-Politika Komuni tas-Sajd.
         F'dak is-sens, l-Istat Membru huwa mitlub jiddikjara li l-miżuri tal-għajnuna jipprovdu espliċitament li, matul il-perjodu tal-għotja, il-benefiċjarji tal-għajnuna għandhom ikunu konformi mar-regoli tal-Politika Komuni tas-Sajd u li, jekk matul dan il-perjodu jirriżulta li l-benefiċjarju ma jkunx konformi mar-regoli tal-Politika Komuni tas-Sajd, l-għotja jkollha tintradd lura skont is-serjetà tal-infrazzjoni.
         L-Istat Membru huwa mitlub jiddikjara li l-għajnuna hija limitata għal massimu ta' 10 snin, jew, jekk dan mhux il-każ, jieħu ħsieb li jerġa’ jinnotifika l-għajnuna tal-inqas xahrejn qabel l-għaxar anniversarju li daħlet fis-seħħ.
         REKWIŻITI OĦRA
         L-Istat Membru huwa mitlub jipprovdi lista tad-dokumenti kollha ta’ sostenn sottomessi man-notifikazzjoni flimkien ma' sommarju ta' dawn id-dokumenti (eż. dejta soċjoekonomika dwar ir-reġjuni riċevituri, ġustifikazzjonijiet xjentifiċi u ekonomiċi).
         L-Istat Membru huwa mitlub jindika li din l-għajnuna mhijiex akkumulata ma' għajnuna oħra għall-istess spejjeż eliġibbli jew għall-istess kumpens.
         Jekk din l-akkumulazzjoni teżisti, l-Istat Membru huwa mitlub jindika r-referenzi tal-għajnuna (skema ta' għajnuna jew għajnuna individwali) li magħhom hemm l-akkumulazzjoni u juri li l-għajnuna kollha mogħtija tibqa' kompatibbli mar-regoli relevanti. Għal dak l-għan, l-Istat Membru għandu jieħu in konsiderazzjoni kull tip ta' għajnuna mill-Istat, inkluża l-għajnuna de minimis.
      
      
         (1)  ĠU L 201, 30.7.2008, p. 16.
      
         (2)  ĠU L 214, 9.8.2008, p. 3.
      
         (3)  ĠU L 223, 15.8.2006, p. 1.
      
         (4)  ĠU L 176, 6.7.2007, p. 1.
      
         (5)  ĠU L 102, 7.4.2004, p. 9, l-Edizzjoni Speċjali bil-Malti, il-Kapitolu 4, il-Volum 7, p. 61.
      
         (6)  ĠU L 337, 30.12.1999, p. 10, l-Edizzjoni Speċjali bil-Malti, il-Kaptiolu 4, il-Volum 4, p. 179.”